Interneten eta sare sozialen arriskuez eta aukerez sentsibilizatzeko kanpaina abiatu dute - Uztarria (Azpeitia)\nInterneten eta sare sozialen arriskuez eta aukerez sentsibilizatzeko kanpaina abiatu dute\nAzpeitiko eta Azkoitiko udalek eta bi herrietako ikastetxeek jarri dute abian kanpaina, Iraurgi Berritzenen eskutik. Ikastetxeetan formazio tailerrak egin dituzte ikasle eta irakasleekin, eta herrirar orori zuzenduta gaiaren inguruko hitzaldi zikloa jarriko dute martxan hurrengo astean.\nInterneten eta sare sozialen erabilera ohikoa den garaiotan, horien erabilerak dituen arriskuez zein aukerez informatzeko eta sentsibilizatzeko hainbat ekintza antolatu dituzte Azpeitiko eta Azkoitiko udalek eta bi herrietako bost ikastetxek. Gaur, ostirala, eman dute kanpainaren berri Azpeitiko eta Azkoitiko udaletako arduradunek eta ikastetxeetako arduradunek.\nIosu Sorasu Iraurgi Berritzen garapen agentziako kideak adierazi duenez, ikastetxeek antzemandako beharretatik abiatuta hasi ziren sentsibilizazio kanpaina diseinatzen: "Iraurgi Berritzeneko sarean, ikastetxeen mahaian, zuzendariek ardura erakutsi zuten Interneten eta sare sozialen inguruan. Eskoletan zenbait egoera eman dira ustez oso larriak izan direnak, eta egun oso azkar garatzen ari direla ikusita, zerbait egiteko beharra ikusi zen".\nIkastetxeetatik harago, Interneten eta sare sozialen gaia aisialdi eremuan landu beharrekoa ere bazela pentsatu zuten Iraurgi Berritzeneko kideek zein ikastetxeetako ordezkariek, eta Azpeitiko eta Azkoitiko udaletako Gazteria sailekin jarri ziren harremanetan.\nProiektua hiru lan eremutara zabaldu dute. Alde batetik, Lehen Hezkuntzako 4. mailako ikasleei zuzenduta bi orduko hiru saio praktiko antolatu dituzte. Saio horien helburua da ikasleak sare sozialek eta Internetek eskaintzen dituzten aukeren arriskuez jabetzea. 300 ikaslek baino gehiagok hartu dute parte tailerrean. Horiek emateaz Mikel Agirre Ementic zentroko kidea arduratu da, eta saioen balorazio "positiboa" egin du.\nBestetik, ikastetxeetako irakasle nahiz aisialdiko begiraleen ezagutzak indartu nahi izan dituzte, eta horretarako formakuntza tailerrak eskaini dituzte ikastetxeetako klaustroetan. Horiekin, sare sozialen erabilerarekin eman daitezkeen egoera ezberdinei aurre egiteko prestakuntza eskaini nahi izan dute.\nFormaziora begirako hitzaldiak\nIkastetxeetan eskaini dituzten tailerrez gain, herritar orori, bereziki gurasoei eta gazteei, zuzendutako hitzaldi zikloa antolatu dute. Jardunaldi horien bitartez, herritarrek gaiaren inguruan izan ditzaketen zalantzak eta kezkak argitzen saiatuko dira. Horrez gain, Internet nahiz sare sozialak erabiliz sor daitezkeen egoera ezberdinen aurrean nola erantzun azalduko diete parte-hartzaileei.\nGazteek sare sozialak eta Internet "oso modu naturalean" erabiltzen badituzte ere, gurasoentzat eta irakasleentzat "mundu berria" dela adierazi du Leire Goenaga Azpeitiko Hezkuntza zinegotziak: "Irakasle, guraso eta hainbat hezitzaileentzat sare sozialen gaia ez da oso ezaguna eta erraza". Horregatik, guraso, irakasle zein hezitzaileak gaiaren inguruan formatzeko beharra ikusi dute sentsibilizazio kanpainaren sustatzaileek, eta horren karira antolatu dituzte hitzaldi zikloak.\nGuztira, lau hitzaldi eskainiko dituzte Azpeitian eta Azkoitian, bi hitzaldi herri bakoitzean. Azpeitian azaroaren 22an eskainiko dute aurrenekoa, Internet: aukerak eta arriskuak izenburupean, 19:00etan Sanagustinen. Bigarrena, aldiz, Sare sozialak: erabilera egokia izango da, azaroaren 29an, ordu eta leku berean.\nErantzun kolektiboa arazoari\nNekane Larrañaga Azkoitiko Hezkuntza zinegotziak gurasoen artean gaiaren inguruko kezka ere nabarmentzen zela adierazi du: "Gizartea aldatzen ari da, eta gizarte indibidualista honetan zerbait batera egiteko beharra ikusi genuen. Gaur egun, ezin da heziketa eskolen gain bakarrik utzi, ardura gurasoena da, eta ez gurasoena bakarrik, gizartearena baizik". Hala, arazoari irtenbidea emateko eragileen arteko elkarlana "ezinbestekoa" dela esan du Larrañagak. Horrez gain, egitasmoan izandako parte-hartzeagatik eskerrak eman dizkie Iraurgi Berritzeni eta gainerako eragileei.\nLeire Goenagak ere "eskerrak" eman dizkie proiektuan parte hartu duten ikastetxeei: "Beharrak antzeman zirenetik gaur artean denbora asko pasatu da, eta ez da erraza izan behar horietatik abiatuta zer eta nola egin erabakitzea. Lan horretan ikastetxeen jarrera ezinbestekoa izan da".


Kaareta Pantoni Makusi Mainw Po Imenukas [Good News] - Makushi - For evangelism, church planting and basic Bible study and teaching\nKaareta Pantoni Makusi Mainw Po Imenukas [Good News] - Makushi\n9. Picture 11: Sacrifice for Sin\n10. Picture 12: A Saviour Promised\n11. Picture 13: The Birth of Jesus\n12. Picture 14: Jesus the Teacher\n13. Picture 15: Miracles of Jesus\n14. Picture 16: Jesus Suffers\n15. Picture 17: Jesus is Crucified\n16. Picture 18: The Resurrection\n17. Picture 19: Thomas Believes\n18. Picture 20: The Ascension\n19. Picture 21: The Empty Cross\n20. Picture 22: The Two Roads\n21. Picture 23: God's Children\n22. Picture 28: The Christian Family\n23. Picture 31: Casting out Evil Spirits\n24. Picture 32: Temptation\n25. Picture 33: If We Sin\n26. Picture 34: Sickness\n27. Picture 35: Death\n28. Picture 37: Meeting for Worship\n29. Picture 38: Jesus Will Return\n30. Picture 40: Witnessing ▪ Conclusion


Ikuspuntua - - Baleike.eus\nMiren Osa 2020-06-02 09:29\nGizartea gero eta indibidualagoa dela dioten mezuak iristen zaizkigu leku guztietatik: gure zilborrera begira bizi garela, norberaren onura lehenesten dela kolektiboaren gainetik, lehiakorrak garela… Arlo honetan ere azkar ibili da sistema kapitalista, eta mezuok gugan duten eragina nabarmena da; gizartearekiko dugun ikuspuntu ezkorra ikustea besterik ez dago.\nTira, egiari zor, balkoietako txibatoek ere ez diote mesederik egiten uste orokorrari: koronabirusaren aitzakiapean poliziaren indarkeria basatia gutxi ez eta bizilaguna etsaia dela sinestarazi nahi digute. Inpunitatea eta kontrol soziala izango omen dira Covid-19ak utziko dizkigun albo kalteak; kalteak diot, ez baitiot ezer onik ikusten herritarron arteko mesfidantza eta autoritarismoa joera normaltzat hartzeari. Dena dela, eskerrak egoera iraultzeko aukera gisa saretzearen eta elkar laguntzearen alde egin dutenak ere badiren.\nHerrian sortutako boluntario sarea adibide soil bat baino ez da. Interdependenteak gara, elkarren beharra dugu aurrera jarraitzeko, maila pertsonal nahiz profesionalean. Ea elkar hobeto zaintzen hasten garen etxeko ateak zabaltzen dizkigutenean, ingurua baloratzen, merkatari txikiak babesten, osasun publikoaren aldarria ozen oihukatzen, zahar etxeetako langileen borrokarekin bat egiten eta gertuko baserritarren baratzeetatik jaten. Batek daki AHTa noizko izango den prest, baina pena litzake konfinamendua lehentasunak ongi finkatu gabe amaitzea.


Euskaraz ikastetik erdara hutsera - Ahotsak.eus\nEuskaraz ikastetik erdara hutsera Jaiotetxea eta ingurua deskribatzen ditu. Jaunartze txikia Lasaoko eskolan zebilela egin zuen. Gerra hasi zenean aita hil zitzaion eta turbinako etxetik bidali zituzten. Orduan hasi zen Zestoako eskolan. Euskaraz ikastetik erdarara pasa behar izan zuten.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ZES-042-006 kodeko bideoa nahi duzula aipatzea: ahotsak@ahotsak.eus\nJaiotetxea eta ingurua deskribatzen ditu. Jaunartze txikia Lasaoko eskolan zebilela egin zuen. Gerra hasi zenean aita hil zitzaion eta turbinako etxetik bidali zituzten. Orduan hasi zen Zestoako eskolan. Euskaraz ikastetik erdarara pasa behar izan zuten.\nGaia(k): Herria, azpiegitura » Herri-antolaketa » Eraikuntzak eta azpiegiturak , Ohiturak eta bizimodua » Hezkuntza » Eskola , Euskara » Euskararen egoera\n- Eta seiekin in zenduna ta beatzikin in zenduna berdintsua izaten zan?\n- Ez, ez, ni, esan dizut, Lasaoko turbina, ez dakit konturatu zean, hor bado ba aceralia? Konturatu zea?\n- Haren parian, ibayan bestaldetik bi hiru etxe badaure. Ez dakit konturatu zean. Zubiya pasauta. Zubiya pasautako etxe hartan jayo nintzan ni. Oin, geroztikan beste bi hiru famili, o lau. Eta goyan beste etxe bat ein due, ta diferente dao, baiña etxia hura zan. Ordun juten giñan Lasaora gu, eskola. Sei urtekin o ez dakit zenbatekin hasiko nintzan ni eskola.\n- Lenengo Lasaon ibili ziñan?\n- Bai, ta handikan in nuan nik komuniyo txikiya esaten genduna. Sei urteko haura. Bueno, errezuak eta asko geyo ez gendun jakingo e? Ta gero, ta gero aitta hil zan hogeita hamahiruan, ta bialdu giñuzen kalea.\n- A, eta ordun hasi ziñan hemen.\n- Eta orduan hamen. Eta gero gerra etorri zan, esan dizuten bezela, dana erderatu ber izan gendun. Holaxe.\nFrankismoa eta euskara\nDena buruz ikasten zuten eskolan\nEuskararen egoera Artziniegan\nIlarrazun egon zireneko garaia\nAzkoitiko euskarako hitzak galtzen


Petri Musik Fest 2020 - Petritegi\nPetri Musik Fest 2020\n2020.01.06 / Azken berriak\nPetritegik bere ohiko Errege festa ospatu du “ohiko menua” errepikatuz, baina oraingoan aldaketa txikiekin: Lehenengoa, eskenatoki berria. Petrikafe, sagardotegitik metro gutxitara kokatutako kafetegia izan da aukeraturiko lekua. Bigarrena: sagardotegiko kupeletatik txotxean sagardoa dastatu ordez Jatorri Deiturako Petritegi Euskal Sagardoa botilan 750 eta 330 ml-tako botiletan. Jakingo duzuenez Euskal Sagardoa %100 Euskal Herrian ekoiztutako sagarrekin eginiko sagardoa da, Jatorri Deituraren ziurtagiria duena eta botilak duen kapsula eta sagartxo gorriagatik bereziten da.\nGainerantzean ohiko formula errepikatu da: Eusko label produktuez osatutako pintxo afaria (patata tortila, baserriko oilaskoa, hanburgesak eta hirugiarra), Idiazabal gazta irasagarrarekin eta musika emanaldiak.\nOraingo honetan Astigarragara magia ekartzeaz arduratu diren taldeak hiru izan dira: Iker Lauroba donostiarra, bere bakarkako laugarren lana aurkeztu ziguna (“ Negua”); laster bere lehen lana kaleratuko duen Ainoa Buitrago madrildarra; eta bere bigarren bakarkako lana “Bi” aurkezpen biran aurkitzen den Xabi Solano Maiza hernaniarra. Hiru estilo ezberdin proposamen berria ongi hartu duen publiko heterogeneo batentzat.\nAinara Otañok eta Petritegi eta Petrikafeko lantaldeek eskerrak eman nahi dizkiete gonbidaturiko musikariei, eta laguntzaileei, Ginmusica-ko Sergio Cruzado, Esko Label eta Euskal Sagardoa, hain gau berezia eskeintzeagatik, eta nola ez Petritegira gerturatu zirenei ere gurekin batera Erre gau magiko hau bizitzera etortzeagatik.\nArgazki gehiago ikusteko, hemen.


Samurai vs Ninja 2 | Shogunen altxorraren bila| Liburu gomendagarriak\nSAMURAI VS NINJA 2 | SHOGUNEN ALTXORRAREN BILA\nBrand NICK FALK\nSamurai vs Ninja umorezko bildumaren bigarren abentura.\nNinjak eta Samuraiak bizitza osoa zeramaten elkarren artean lehia latzean...\nGauerdia zen, eta ilunpean lapur bat, beltzez goitik behera, lasterka zihoan hiriko kaleetan barrena. Shōgunen gaztelurantz zihoan zuzenean eta Oguma-za, Hartz Handia, Shōgunen altxor kuttuna lapurtzera zihoan. Mendeku bila baitzetorren lapurra.\nIzenburua: Samurai vs Ninja. Shogunen altxorraren bila\nIdazlea: Nick Falck\nIlustratzaile: Tony Flowers\nUrtea: 2017 Biduma: Samurai vs ninja\nFormatua: 20x13 zm\nAngkoreko misterioa | Arte Ikertzaileak 3\nBELLE, LANDETAKO SIRENA\nGIZAJO BATEN EGUNKARIA 5 | EGIA GORDINA\nERRALDOIEK EZ DUTE LAGUNIK JATEN | GAZTE...\nGERONIMO STILTON EUSKERA 11 | LAU SAGU...\nVLAD, MUNDUKO BANPIROTXO BALDARRENA 2 |...


Ana María Zubiaga Elordieta EHUko Genetika Saileko katedraduna da. Zientzia Biologikoetan lizentziatu zen, Euskal Herriko Unibertsitateko Zientzia Fakultatean (1981), eta unibertsitate berean doktoratu (1986).\nEHUn garatu zuen doktoretza-aurreko bere ikerketa-ibilbidea, eta Tufts-eko eta Harvard-eko unibertsitateetan doktoretza-ondokoa (1986-1994), non minbiziaren garapenarekin zerikusia duten geneen erregulazioaren ikerketan espezializatu zen. 1995ean EHUko irakasle gisa hasi zen lanean.\nBere ikerketa-eremua Biologia eta Minbiziaren Genetika biltzen diren eremua da. Diseinu esperimentalen barruan daude eredu zelularren eta biologia molekular klasikoaren konbinazioa, hurbilketa genomikoak eta proteomikoak eta animalien eredu genetikoak. EHUn dagoenetik finantzaketa jaso du etengabe, estatuko eta erkidegoko 20 proiektutako ikertzaile nagusi gisa. Azpimarratzekoa da Consolider-Ingenio proiektuetan parte hartu izana (2007-2012).\nAna Zubiaga Eusko Jaurlaritzak finantzatzen duen ikerketa-talde sendo bateko burua da 2001etik; talde hori irakasleek, doktoretza-aurreko eta -ondoko ikertzaileek eta Ikerbasqueko ikertzaileek osatuta dago. Taldeak bere ekarpenak egin ditu zenbait argitalpen garrantzitsuren bidez (Cell, Immunity, J Clin Invest, Nucleic Acids Res), non E2F faktoreen funtzio fisiologikoak eta patologikoak deskribatu dituzten, eta haien transkripzio-jardueraren eta minbizian eta ehunen degenerazioan duten inplikazioaren azpian dauden mekanismoak zehatz-mehatz analizatu. Taldeak modu aktiboan lan egiten du zenbait ikerketa-talderekin, estatukoak (CNIO, Bartzelonako Unibertsitatea) zein nazioartekoak (NKI, Harvard, Karolinska, Kalifornia-San Diegoko Unibertsitatea).\nHirurogei artikulu baino gehiago argitaratu ditu, biologia molekularraren eta genetikaren eremuan eragin handia duten aldizkarietan gehienak, eta 3.900 aipu baino gehiago izan ditu. Hamazazpi doktore-tesi zuzendu ditu, eta master amaierako 27 lan baino gehiago.\nEHUn izan dituen edo gaur egun dituen ardura instituzionalei dagokienez, hauek dira aipatzekoak: Animalien Ongizaterako Etika Batzordeko kidea (2009-2014), Ikerketa Batzordeko kidea ((2006-2009) eta Graduondoko Batzordeko kidea (2013-2014); Genetika Molekularreko Doktoretza Programako koordinatzailea (2005-2010) eta Biologia Molekular eta Biomedikuntzako Masterreko koordinatzailea (2008-2014); Biomedikuntza Molekularreko Ikerketa Unitate eta Formakuntzako zuzendaria eta Genomikako zerbitzu orokorreko aholkularia (2003tik).\nAditu gisa, honako lan hauek izan ditu: Ebaluazio eta Prospektibaren Espainiako Agentziako koordinatzailearen laguntzaile: Biologia Zelular eta Molekularreko eta Genetikako Arloa (2005-2008) eta Biomedikuntzako Arloa (2015-2018); berariazko ikuskatzaile estatuko eta nazioarteko zenbait programaren Ebaluazio Batzordeetan, ikuskatzaile nazioarteko zientzia-aldizkarietan eta Genes aldizkariko argitaratzaile gonbidatu (2018-2019).


Governors: Ahotsa abestiaren %60 da — Gaztezulo\nGovernors: Ahotsa abestiaren %60 da\nGovernors: Ahotsa abestiaren %60 da https://www.gaztezulo.eus/albisteak/governors-ahotsa-abestiaren-60-da https://www.gaztezulo.eus/albisteak/governors-ahotsa-abestiaren-60-da/@@download/image/80p70Governors.jpg\nRock panzer baten indarra du Governors taldearen Itxaron beharra ez da itxaropena lehen lanak. Diskoko abestiak entzuten dituenak hezur-haragitan antzemango du astindu hori. Ekon eta Fjord taldeetan aritutako Juan Sangre kantari arrasatearra da Governors-eko gobernadore nagusia. Hona hemen bere hitzak.\nGoogle-n Governors izena bilatzen hasiz gero, Kaliforniako gobernadore Arnold Schwarzenegger da agertzen lehena\nNahasketa bitxia sor liteke, ezta?\nGovernors bururatu zitzaizkigun izenetako bat baino ez da. Nire ustez, taldeak egiten du izena, eta ez alderantziz. Izen apropos baten bila genbiltzan gure musika indartsu eta zuzenarentzat, eta Irlandako birararako bi aste falta zirenean, aukeren artean erabaki beharra genuen. Schwarzenegger? Hark jendea aulki elektrikoan hiltzen du, eta guk musika egiten dugu. Jendeak jakingo du bereizten\nNonbait irakurri dut Fjord taldearen errautsetatik sortutako ekimena dela Governors. Egia da?\nHainbat komunikabidetan hori esan dute, eta neurri batean egia da, Fjord desegin zelako sortu bainuen Governors taldea. Hala eta guztiz ere, horrek ez du esan nahi talde bat bestearen jarraipena denik. Egia da Fjorden bigarren diskorako sortu nituen pasarte batzuk berreskuratu ditugula, baina abesti gehienak propio egitasmo honentzat sortutakoak dira.\nAbestiak entzunda, begibistakoa da asko zaintzen duzuela abestien barne garapena, intentsitateak...\nDenetarik dago, abestietako batzuk duela urte eta erdi sortu nituelako, eta beste batzuk, berriz, diskoa grabatzeko hilabete bi falta zirenean. Adibidez, Zikloa-k asko zaindutako eta landutako abestia ematen du, baina konposatutako azkena izan zen.\nGitarra riffak, konponketak eta soloak ere oso irudimentsuak dira. Gitarraren alde hori nabarmentzeko asmoa zenuten grabazioan?\nBai, disko indartsu eta gitarreroa nahi genuen. Alde batetik, konposizioa asko zaindu dugu, eta horregatik, riff, konponketa eta solo onak bilatu ditugu. Bestetik, estudioan asko landu dugu gitarraren soinua, elementu guztiak elkartzerakoan soinu indartsua edukitzeko. S.A. taldeko Jimmy aritu da ekoizle lanetan, eta berari asko gustatzen zaizkio mota honetako produkzioak, gitarra altu eta potenteei protagonismoa emanez. Jimmy laguna dugu, eta egia esan, oso ondo ulertzen dugu elkar.\nNolako garapena ikusi duzu zure buruarengan Ekon taldetik hasi, Fjord-etik segi, eta Governorsera heldu arte?\nArgi dago etengabe ikasten ari zarela, eta mundu honetan urte batzuk pasatu eta gero, badakizu zer gustatzen zaizun eta zer ez\nGustuko dut gauza berriak frogatzearen ilusio hori sentitzea, disko berri bakoitzarekin emozionatzea\nEkon-en diskoetan bezala, gobernadore guztiak berdin jantzita ateratzen zarete diskoaren kontrazalean. Zuzenekoetan ere gauza bera egingo duzue?\nBai. Txandal eta zapatilekin jantzitako gobernadorerik imaginatzen ez genuenez, izenari irudia bilatu genion, eta hauxe bururatu zaitzaigun. Ekon taldearekin bezala, geure burua itxuraldatzeko modua da; izan ere, musikari guztiok dugu aktore puntu bat, eta transformazio hori janzkerarekin hasten da.\nNeubat-eko Libek parte hartu du diskoan. Zer bilatu duzue harengan?\nEntzun nuen lehen momentutik, ikaragarri gustatu zitzaidan. Liberen ahotsak vibrato sinestezina dauka. Orainaldia abestian bere ahotsa primeran geratuko zela pentsatu nuen, eta horrela izan da; bestalde, barietatea ematen die ahotsei.\nAhotsak aipatu dituzu: melodiak oso zainduta daude, benetan...\nEskerrik asko; poztu egiten nau ahotsa gustatu izanak. Ahotsari musikari adinako denbora eskaini diot, eta adibidez, abesti batzuetan ahotsaren melodietatik irten da musika bera. Alderdi hori oso garrantzitsua da abesti batean: ahotsak aspergarri edo bizi-bizi bihur dezake abesti bat, bizia eman diezaioke kantari, amorru guztia atera, edo alderantziz, kanta erabat hil. Ahotsa abestiaren %60 da.\nEgoera ikusita, zuen musikak zabalkunde handiagoa izango du internetez, cd-en bitartez baino. Horretarako prest zaudete?\nTalde guztiok badakigu hori. Kontua da nahikoa saltzea, beste disko bat egin ahal izateko. Interneten alde ona eta txarra hori da: diskoen salmentak behera egin duela, baina era berean, garai batean heldu ezin gintezkeen lekuetara iristen garela gaur egun.


aurri gara. Izaki Gardenak. Elkar.eus\nAurri gara, Izaki Gardenak: Jon Basagurenen kantak, zerbaitengatik, esanahi eta indar berezi bat dutela ohartu gara aspalditik. Konposizioen kalitateaz gain, taldean lortzen duten interpretazio mailak ere harritu egin gaitu hasiera-hasieratik. Taldearen bigarren disko luzea dugu honakoa, Aurri gara izeneko hau. Hats eta indarrez beteriko kantuak ditugu, nortasun berezkoak, ameslariak eta telurikoak era berean, urratzaileak eta samurrak batera, bizirik diren ametsen tankerakoak.


Los rockanroleros. - Página 2\nTema: Los rockanroleros.\n27/07/2018, 15:05 #11\nRe: Los rockanroleros.\n27/07/2018, 15:09 #12\n27/07/2018, 15:37 #13\nQUEEN EN CHILE EN...VIVO.\n31/07/2018, 11:50 #14\n07/08/2018, 02:36 #15\n11/08/2018, 15:11 #16\n11/08/2018, 15:24 #17\n19/08/2018, 07:47 #18\n22/08/2018, 14:01 #19\n27/10/2018, 23:21 #20


Used 2018 Mitsubishi Outlander ES at Auto Loan USA JA4AD2A34JZ004525\nCARFAX One-Owner. Clean CARFAX. *CLEAN CARFAX*, *INSPECTED AND DETAILED*, *JUST REDUCED*, *LOCAL TRADE*, *ONE OWNER*, *SUPER LOW MILES*, *BACK UP CAMERA*, *BLUETOOTH*, *3RD ROW SEATING*. Rally Red 2018 Mitsubishi Outlander ES FWD CVT 2.4L I4 SOHC\nUsed 2018 Mitsubishi Outlander (28 images)


ASSA ABLOY Entrance Systems Poland Sp. o. o. Offerte di lavoro, recensioni sul forum SuperPracodawca.pl ASSA ABLOY Entrance Systems Poland Sp. z o.o., oferty pracy\nASSA ABLOY Entrance Systems Poland Sp. z o.o., Offerte di lavoro\nLista ofert pracy w ASSA ABLOY Entrance Systems Poland Sp. da o.o.na forum con commenti e opinioni su zarobkah. Chciałbyś/abyś pracować w ASSA ABLOY Entrance Systems Poland Sp. z o.o.? Sono interessato ad impieghi?\nPuò la società stessa a voi ancora una volta!. Łatwo i bez problemu znajdziesz ostatnio publikowane oferty pracy dla ASSA ABLOY Entrance Systems Poland Sp. o. o. e recensioni.\nLasciare la vostra offerta insieme a una breve descrizione del perché questa offerta ti interessa.. Lascia il tuo indirizzo di email valido per poter contattare l'utente.Zostaw opinię i daj znać kiedy była aktywna i czy ta oferta jest jeszcze aktualna do ASSA ABLOY Entrance Systems Poland Sp. o. o.\nSpecialista, (Varsavia): Dottore commercialista certificata / Ksiegowy, 2017/08\nASSA ABLOY Entrance Systems Poland Sp. z o.o., domande sul forum\nSe vuoi fai la tua domanda sul FORUM, si prega di utilizzare il pulsante Zadaj nowe pytanie o ASSA ABLOY Entrance Systems Poland Sp. o. o. sul forum\nSpecializzazioni, w których ASSA ABLOY Entrance Systems Poland Sp. o. o. alla ricerca di lavoratori con specialità:\nPost precedenteASSA ABLOY Entrance Systems Poland Sp. z o.o., reclutamentoProssimo PostYONELLE BEAUTY CONCEPT ZWOLIŃSKA CHEŁKOWSKA SP.J., recensioni\nMONTAGNE CARPATICHE-BUD Sp. Z O.o.. z o.o., recensioni\nÈ UN LAVORO SP. Z O.O., pratica e stage\nMigatronic a/s, Offerte di lavoro\nGreeneris Sp. z o.o., Offerte di lavoro\nZakłady Mięsne Henryk Kania Spółka Akcyjna, reclutamento


Kirofanoko infekzioagatiko kalte-ordaina | Aldizkaria | EROSKI CONSUMER\nEmakume batek Stafilococus aureus birusak eragindako infekzioa harrapatu zuen ebakuntza batean zehar. Infekzioaren ondorioz ezindurik egon zen 189 egunez eta bi orbain geratu zitzaizkion lepoan.\nEmakumeari bi milioi pezeta eta interesak kalte-ordain gisa eman behar zitzaizkiola ebatzi zuen Epaitegi Gorenak, ezgaitasun denbora eta aztarnak kontuan izanik. Gorenaren iritziz, batzuetan arriskua eta kaltea sendagileen lanaren ondorio ekidinezinak direnez, gaixoak bere egin behar du arriskua, arriskuaren berri eman bazaio behintzat; baina kasu honetan frogaturik geratu zen osasun zerbitzuak ez zituela komeni ziren prebentzio neurriak hartu (antibiotiko bidezko tratamendua, esate baterako).\n2000ko uztailaren 13ko epaiak jasotzen duenez, ez zen egiaztaturik geratu gaixoak jasan zuen kaltea ebakuntzaren ezinbesteko ondorioa zenik, eta beraz, gaixoak ez zuen hori jasan beharrik. Horrela, Andaluziako Osasun Zerbitzuaren erantzukizuna zenez, eskatutako kalte-ordaina ordaintzera behartu zuen Zerbitzua.\nJaiegunak lanegun gisa kobratu zituen Telefónicak / Tabacaleraren erantzukizuna Buerguer Sindromean / Gaizki itxi zioten olioaren ontzia eta autoak matxura izan zuen / Piroteknikako tramakulu batek kalteak eragin zituen, egoera txarrean zegoelako / Agure


Derrigorrezko Bigarren Hezkuntza (12-16) | Elkar Hezi ikastetxea\nHasiera » Eskaintza\nHaur Hezkuntzan, konpetentzietan oinarritutako lana egiten dugu, haurrak berarekin dakartzan konpetentziak zabaltzeko eta aberasteko. Eskolan sartzean haurrak berarekin dakarren esperientziaz, jakinduriaz abiatu eta honen inguruan adinaren arabera jakin behar dutena eraikiz joango gara.\nHonetarako proiektuak erabiltzen ditugu, non umea den protagonista bakarra. Proiektuen bidez, gurasoen parte hartzea ere bultzatu nahi dugu.\nHau guztia bideratzeko gelan dugun espazioa eta baliabideei erabilera ona ematen diegu.\nZer da proiektuka lan egitea?\nArazoegoera bati irtenbidea bilatzeko, ekintza, interakzio eta errekurtso batzuen bidez egiten den ikaskuntza prozesua. Honen bidez, konpetentzia guztiak lantzea dugu helburu. Ikaslea protagonista bihurtzen da, irakasleak toki xumeagoa hartzen du, entzule kontziente bihurtzen da, bidelagun. Garaiz isiltzen jakin beharko du, erantzunik aurreratu gabe, haurraren aurkikuntzari ateak zabalduz, huts egiten utziz, hauetatik ikas dezaten, hori baita ikaskuntzaren bide naturala.\nGaiek ikasleen motibazioa bilatzen dute, gure zeregina euren interesak identifikatzea izango da.\nMetodologia honen beste ardatz bat familien inplikazioa da. Dena den, gurasoen parte hartzea guztiz boluntarioa izango da, inor behartuta sentitu gabe.\nProiektu hauek malguak izango dira, bai denboran zein jardueretan, ikasleen erantzunaren eta jasotzen ditugun ekarpenen arabera.\nHaur Hezkuntzako bigarren zikloko haurrek goizero 45 minutuz zirkulazio librea egiten dute. Gelak irekitzen dira eta espazio desberdinak eskaintzen zaizkie ikasleei ekintza eta material desberdinak beraien eskura jarriz. Lan egiteko era honek adin desberdinetako umeei beraien artean erlazionatzeko eta beraz ikasteko aukera ematen die.\nBestalde, egitura mota honekin bakoitzak aukeratuko du nora joan, norekin eta zer egitera; denek izango dute bidea sortuko diren hainbat edukirekin erlazionatutako arazoei aurre egiteko; objektu , ekintza eta gertakari desberdinen artean erlazioak sortzeko eta ondorioz gaitasunak erabili eta garatzen joateko.\nIrakaskuntza hiru eleduna.\nKET, PET eta First Certificate lortzeko prestakuntza. Azterketok, Cambridge University-rekin lankidetzan egiten dira ikastetxean bertan.\nPlay & Say Ingeleseko eskolak eguerdian (maila ezberdinak).\nMugikortasun ezintasuna duten ikasleentzat egokitua.\nHaurtzaindegi zerbitzua (Egutegi laborala).\nEgonaldi zerbitzua 6-10 urte eskola ordutik kanpo 7:30tatik 8:45arte eta arratsaldez 16:30etatik 18:30ak arte\nIkasleen ikasketa prozesuan hobeto laguntzeko:\n- Laguntza gela.\n- Talde malguak.\nOrientazio akademikoa eta psikopedagogikoa ikasle eta gurasoentzat.\nGertuko Tutoretza zerbitzua.\nAfektibitatea eta sexualitatearen inguruko formakuntza. (5 eta 6. mailan)\nIrteerak: Natur eskola.\nEgun osoko eta egun batzutako irteerak ikasturteoro.\nKET, PET eta First Certificate lortzeko prestakuntza. Azterketok, Cambridge University-rekin lankidetzan\negiten dira ikastetxean bertan.\nMondragon Linguak eskainitako Ingeleseko eskolak eguerdi eta arratsaldean (maila ezberdinak).\nFisika/Kimika, Optika eta Elektrizitatea laborategiak.\nMediateka, eskolorduz kanpo erabilgarri ikasleentzat.\n- Gela bikoizketak.\n- Gelako bigarren irakaslea.\n- Eskola orduz kanpoko errefortzuak.\nGertuko Tutoretza zerbitzua (inoiz ez 15 ikasle baino gehiago tutore bakoitzeko).\nAukerako ikasgaian, Oñatiko historia eta ondarea ezagutzeko aukera.\nAfektibitatea eta sexualitatearen inguruko formakuntza.\n- Natur eta Osasun Zientziak.\n- Giza eta Gizarte Zientziak.\nSelektibitatean urtez urteko emaitza oso onak.\nIngeleseko First Certificate, Advance eta Proficiency agiriaklortzeko prestakuntza.\nAzterketok, Cambridge University-rekin lankidetzan egiten dira ikastetxean bertan.\nUdako Ingeles ikastaroak Estatu Batuetan.\nEuskarako EGA azterketarako prestakuntza.\nEkainean zehar klase osagarriak.\nEskola orduz kanpoko arloko errefortzuak.\nUnibetsitate ikasketak aukeratzerakoan:\n- Orientazio akademiko eta profesionala.\n- Unibertsitate eta Ikasketa zentru ezberdinetara bisitaldiak.\n- Unibertsitate ezberdinek orientazio saio perstonalizatuak eskaintzen dituzte ikastetxean bertan.\nAlemania eta Holandako ikastetxe banarekin elkartzeak.


Marketing eredu berriak txikigintzarako (II) | Euskara eta Publizitatea\n« Marketing eredu berriak txikigintzarako (I)\nMarketing eredu berriak txikigintzarako (eta III) »\nMarketing eredu berriak txikigintzarako (II)\nEnpresak nahiz erakunde edo elkarteak, handiak nahiz txikiak, pribatuak nahiz publikoak, guztiak dira markak, eta guzti-guztiek dituzte mezuak komunikatzeko: produktuak saltzeko batzuek, ideiak gizarteratzeko bestetzuek.\nOndorioz, gainezka daude ohiko publizitate euskarriak ez ezik, baita hain ohikoak ez diren beste euskarri edo leku batzuk ere (albistegiak, telesailak, kaleak, (e)postontziak, autoak…). Eta aldi berean, publizitatea sahiesteko gaitasun handia garatu dugu guztiok ere.\nEszenatoki berri horretan, marka ausartenak beren xede-taldeengana jotzeko bide alternatiboak ari dira bilatzen: ohiko publizitate euskarritan hau edo beste hau bezalako proposamen ezohikoak eginez; han eta hemen publizitate euskarri berriak asmatuz; albistegai bihurtzen diren ekintza deigarriak antolatuz…\nAurrekontu potoloak eta marketing plan zabalak dituzten marka handientzat, ekintza osagarriak baizik ez dira komunikazio bide alternatibo horiek. Txikien kasuan, aldiz, esango nuke ondo kontuan hartu eta landu beharreko eremua dela ezohiko marketinak eskaintzen diena, haiei zukua ateratzeko gaitasunaren araberakoa izan baitaiteke beren arrakasta komunikazioaren esparruan.\nUrrutira joan gabe, egia esan, asko izan dira gure artean, aurrekontu faltagatik, sormena zorroztu, eta komunikazio ekintza ezohikoak burutu dituztenak beren mezuak nabarmentzeko: Itoitzen alde burututako hau eta hura; demoen aldarrikapen deigarriak; talde antimilitaristen eskutik ikusi izan ditugunak;…\nGuztien artean, “giraldillen” komunikazio ekintza sonatu hura nabarmenduko nuke nik, komunikazio eraginkortasunaren aldetik, adibide eredugarri gisa.\n1999ko abuztuaren 20a zen, eta Munduko Atletismo Txapelketaren inaugurazio ekitaldia hasi zuten Sevillan. Mundu osoko hirurogei bat telebista kate ari ziren ospakizuna zuzenean ematen, aldez aurretik ondo prestatua zegoen sinbolo desfilea aldatuko zuen zerbait gertatu zenean ezustean: “Repatriation Bask prisoners” mezua zeramaten giraldilla batzuk agertu ziren eskenatoki nagusian, dantzan eta irriparrez. (Txapelketako maskota ofiziala zen giradilla).\nMunduan barrena zabaldu zuten beren mezua Presoekin Elkartasun Taldeko kideek, milioika pertsonengana iritsiz. Baina lortu zuten audientziagatik baino gehiago, egin zuten ekintzaren zernolakotasunagatik azpimarratuko nuke kasu hura. Ez bakarrik baketsua izan zelako hasieratik bukaera arte, kaltegabea guztiz; ezta oso ongi antolatu eta gauzatu zutelako ere soilik; batik bat sinpatikoa eta dibertigarria izan zelako baizik.\nPrimeran egokitu zen txapelketaren inaugurazio zeremoniara, entretenimenduaren parte bihurtuz. Ez zuen ekitaldia oztopatu, aberastu baizik. Presoekin Elkartasun Taldeko batek adierazi zuen bezala, “helburua ez zen txapelketa boikoteatzea, munduak Euskal Herrian gertatzen denari buruz hausnar dezan lortzea baizik”.\nJendearen sinpatia irabazteko gai izan daitezkeen ekintzak antolatzeko, ekintza erakargarri eta eraginkorrak pentsatu eta gauzatzeko alegia, sormena behar da.\nGurean, gizarte mugimendu batzuek eta aldian-aldian baizik ez dituzte egiten halakoak. Adibideek erakusten dutenez, ordea, aurrekontu potoloak ez dituzten enpresek, gizarte-eragileek eta erakundeek ere emaitza oso onak lortu ahalko lituzkete ezohiko marketinaren bidetik joz gero.\n.- Ezohiko marketinaren inguruko blog bikaina.\n.- Gai beraren inguruko beste webgune gomendagarri bat eta bi.\n.- Ohiko eta ezohiko publizitate adibideak han eta hemen.\n.- Sos Itoitz taldekoen ekintza ugari azalpen eta guzti.\n.- Antimilitarista batzuek proposatzen dituzten “198 pertsuasio modu“.\n.- Ezohiko publizitatean diharduten batzuekin berriketan.\n.- Madrilen ekintza hau debekatu zuten orain gutxi.\nLaburpen hitzak: estrategia, guerrilla, marketing, warketing\nThis entry was posted on 2006/05/15 at 00:00 and is filed under Txikigintzarako marketina.\tYou can follow any responses to this entry through the RSS 2.0 feed. You can leave a response, or trackback from your own site.


Irekia Eusko Jaurlaritza - Gobierno Vasco :: Bernabé Undak Hegan euskal kluster aeroespazialaren standa bisitatuko du Paris Air Show ekitaldian, datorren astean\nEuskal enpresei laguntzeko bertaratuko da sailburua ekainaren 23an, osteguna, enpresek Le Bourget-en aurkeztuko baitituzte beren garapen teknologikoak eta programa berrietan duten parte-hartzea.\nHegan Euskadiko Kluster Aerospazialaren bazkideek beren ahalmenak eta garapen teknologiko berriak erakutsiko dituzte Paris Air Show ekitaldiaren, Aeronautikaren eta Espazioaren Nazioarteko Erakustokian, Le Burgeteko (Paris) aerodromoan garatuko den erakusketan, ekainaren 20tik 26ra bitarte.\n1997an sortu zenetik egiten ari den ildotik, berriz ere parte hartuko du Heganek azoka horretan, sektorea Espainiako pabiloian ordezkatuz (1. Halla, F316 Standa). Deialdi honetan, hiru enpresa sortzaileek (AERNNOVA, ITP eta SENER) parte hartuko dute ekitaldian stand propioarekin, baita ACITURRI taldeak ere. Lau Tiers-1 aeroespazial horiekin batera, Alestis enpresa elkartuak Andaluziako pabiloian erakutsiko du, ALTRANek txalet propioa izango du, AEROVISIONek Frantziako Thales enpresarekin partekatuko du standa, eta SISTEPLANT eta TECNALIA, aldiz, Hegan Kluster Elkartearen standaren barruan bilduko dira. Era berean, Le Bourget 2011 azokan parte hartuko dute DMP Klusterreko enpresek eta LTK, WEC, SIEGEL, CTA, METRALTEC, TTT TALDEA, TECNASA, MESIMA, TEKNIKER-IK4 eta NOVALTI enpresek.\nElkarraldi honetan, Heganen ordezkaritzak Espainiako pabiloiaren erakusketa-azaleraren % 31 hartuko du, 177 metro karratu guztira. Enpresa elkartuen sustapen-ahaleginaren adierazgarri da parte-hartze hori, Espainiako fakturazioaren % 17 biltzen dutenena (munduko hainbat tokitan kokatutako beren plantetan erregistraturiko 1.255 milioi euro ingururekin), eta horri esker beren produkzioaren % 75 baino gehiago esportatu ahal izan dute batez beste azken 15 urteetan.\nHegan Klusterreko enpresei laguntza eskainiko die Industriako sailburu Bernabé Undak HEGAN Klusterreko enpresei ekainaren 23an, osteguna, egingo dien bisitarekin. 2003. urteaz geroztik, Saileko titularrak ez ziren ekitaldi horretara bertaratu, aeronautikaren eta espazioaren sektore-elkarraldi garrantzitsuenetakotzat jotzen den ekitaldira, Saileko zenbait ordezkari aurreko edizioetan betiere bertan bisitan izan baziren ere.\nSektorearen indarberritzearen erakusgarri izango da Paris Air Show Erakustokiaren 49. edizioa, antolatzaileen esanetan, eta oraingoan 46 herrialdetako 2.000 erakusketari baino gehiago hartuko ditu, kontratista handiak, ekipo eta osagaien fabrikatzaileak, aerontzien fabrikazio eta muntaian aritzen diren ETEak, sateliteak, motor-fabrikatzaileak eta azpikontratista mekaniko eta metalurgikoak eta azaleren eta material osagarrien tratamenduetako espezialistak bilduta. 142 hegazkinen erakusketarekin osatzen da azoka, baita fabrikatzaile handien eta hornitzaileen artean programaturiko negozio-elkarraldiekin ere.\nAernnovak 3.922 langile ditu (horietatik 900 ingeniaritza sailean aritzen dira) eta 376 milioi euroko fakturazioa, eta composite materialezko eta material metalikozko egitura aeronautikoen hornitzaile globala da, eta aldi bereko ingeniaritza-zerbitzuak ere ematen ditu. Tier.1 hornitzailea da Airbus, Embraer, Bombardier eta Sikorsky etxeentzat, eta guztiak ere ingeniaritza-zerbitzuekin hornitzen ditu, baita Boeing, EADS, Goodrich eta Alenia etxeak ere. Le Bourget 2011 azokan, Aernnovak bere ahalmenak erakutsiko ditu adierazitako alor horietan, baita A350 modeloan egiten ari den jarduera ere, HTParen diseinu eta fabrikazioarekin, MLGBaren deseinuarekin eta Rudderraren fabrikazioarekin (guztiak ere compositen egindakoak); eta arrisku-bazkide gisa Bombardier C-Series etxearen hegazkin berrirako hegoaren kaxa zentralaren diseinu eta fabrikazioan duen parte-hartzea, Gasteizko eta Mexikoko bere muntaia-plantak eta material konposatuko teknologia berriak biltzen dituzten bere faktoriak (Toledon) ere bai.\nCorporación Tecnaliak, I+G+Bko Espainiako Talde Pribatu handien eta Europako bost handienetako bat denak, bere azken garapenak erakutsiko ditu Paris Air Show azokan, eta horien artean dago zelula automatizatu bat zuntzezko aurreformak produzitzeko, RTM/infusio bidez osagaiak fabrikatzeko erabiltzen direnak, espazioko sistema elektronikoetarako material aurreratuak edo mini UAV Fulmar ® sistema, Aerovision bere spin-off enpresak fabrikatutakoa, itsasoko eta lehorreko zaintzarako.\nITP Taldea Espainiako motor-ahalmenaren erakusgarri erabatekoa da ia. Epe ertainean, bere produkzio-ahalmena gehitzeko erronkari aurre egin behar dio konpainiak urtean 400 turbina entregatuta eta pasillo bikoitzeko hegazkinen motor guztien % 50ean parte hartuta. Motoren hainbat programatarako diseinatu eta fabrikaturiko zenbait osagai erakutsiko ditu Le Bourgeten. Behe Presioko Turbina bat ere erakutsiko du, ANTLE programarako Europako I+Gko V. Esparru Programaren barruan garaturikoa.\nSener taldeak espaziorako mekanismoetan duen esperientzia balioztatuko du: gida-, nabigazio- eta kontrol-mekanismoak, zaintza-, ikuskapen- eta kontrol-sistemak, proiektu aeronautikoak eta sateliteenak, baita sistema zientifiko eta medikoak ere. Sener ingeniaritza eta teknologiako diziplina anitzeko taldeak espazio, aeronautika eta defentsako proiektuak aurkeztuko ditu bere standean. Lan horietako zenbaitetan, hala nola Proba 3 proiektuan, Sener da programaren arduradun garrantzitsuena, kontratista nagusia denez.\nAzkenik, Sisteplant enpresak sektore aeroespazialerako eta defentsa-sektorerako fabrikazio eta ingeniaritza mekanikoko bere teknologia aurreratu trebatuak aurkeztuko ditu, garraio-ekipoak, MRO eta, oro har, scava prozesuak (balio erantsi handiko serie laburrak): arintasuna eta malgutasuna serie labur edo unitarioetan.\nPrograma aeroespazial nagusi gehienetan lan egiten duten hogeita hamar erakunde inguruk osatutako Hegan taldeko gainerako kideek ere azoka bisitatzea espero da, profesionalei eskainitako egunetan, mundu osoko azoka garrantzitsuena baita. Heganen bazkideak hainbat bezero handiren hornitzaile dira, hala nola Airbus, Boeing, Bombardier, EADS, Embraer, ESA, Eurocopter, GE, Honeywell, NASA, Pratt&Whitney, Rolls Royce, Safran edo Sikorsky.\nVitoria-Gasteiz, 2011ko ekainaren 17a\nBernab é Unda visitar á el stand del cluster aeroespacial vasco, Hegan, en el Par ís Air Show la semana pr óxima http://t.co/VK2WEwa\nIndustria sailak eta Iruña Okako udalak 26 milioiko inbertsioa itxi dute beste industrialde batean


Azpeitiko Hirigintza Antolamenduaren Plangintza Orokorraren baitan “Alde Zaharra” 1. Hirigintza Eremuko 1.1. Azpieremurako Birpartzelazio Proiektuan titular erregistratuei eta gainontzeko afektatuei jakinarazpenak egitea - Azpeitiko Udala\nAdministrazio Publikoen Administrazio Prozedura Erkidearen urriaren 1eko 39/2015 Legea kontuan izanik, egin ezin izan diren jakinarazpenak Estatuko Aldizkari Ofizialaren iragarkiaren bidez egingo dira. Horregatik, segidan jasoko den egintzaren jakinarazpena ezin izan delako egin, iragarki hau argitaratuko da, eta bere eragin argiltapenaren biharamunetik izango du.\n- Azpeitiko Hirigintza Antolamenduaren Plangintza Orokorraren baitan “Alde Zaharra” 1. Hirigintza Eremuko 1.1. Azpieremurako Birpartzelazio Proiektua behin betirako onartuz Alkatetzak 2017ko irailaren 4an eman duen Ebazpenaren jakinarazpena jasotzeko deia.\n- Roque Arteche Unanue\n- Maria Teresa Arteche Elejalde\n- Ignacia Arocena Iceta\n- Ignacio Maria Arregui Arocena\n- Consuelo Arocena Martinez\n- Margarita Orbegozo Astigarraga\n- Arantxa Arocena Orbegozo\n- Angel Maria Serna Arocena\n- Maria Pilar Serna Arocena\n- Margarita Serna Arocena\n- Ana Maria Serna Arrizabalaga\n- Ignacio Serna Arrizabalaga\n- Isabel Serna Arrizabalaga\n- Javier Serna Arrizabalaga\n- Mercedes Martinez Sala\n- Roberto Echegaray Martinez\n- Miguel Angel Echegaray Arocena\n- Miguel Angel Alonso Echegaray\n- Margarita Alonso Echegaray\n- Jose Luis Alonso Echegaray\n- Maria Iciar Alberdi Arocena\n- Miguel Otamendi Arocena\n- Emilia Etxabe Alzibar\n- Francisco Javier Otamendi Echave\n- Maria Ines Arteche Legorburu\n- Maria Arteche Astigarraga\n- Iñigo Mugica Lopetegui\n- Jose Luis Ibarzabal Eguibar\n- Mª Jesus Ibarzabal Eguibar\n- Lucas Olaizola Viquendi\nAzpeitian, 2017ko irailaren 21ean.- Alkateak.- Eneko Etxeberria Bereziartua.